उद्योग संगठन एसोचैम की हाल में जारी एक रिपोर्ट के अनुसार ब्लॉकचेन में तमाम उद्योगों की कार्यप्रणाली में भारी बदलाव लाने की क्षमता है। इससे प्रक्रिया को ज्यादा लोकतांत्रिक, सुरक्षित, पारदर्शी और सक्षम बनाया जा सकता है। बिटकॉइन फाउंडेशन के अध्यक्ष और ब्लॉकचेन कैपिटल के मैनेजिंग पाटर्नर ब्रोक पियर्स कहते हैं, 'कई ऐसे विचार और योजनाएं, जिन पर अवसंरचनात्मक कमी, उच्च लागत, केंद्रीकरण और धीमे नेटवर्क के कारण अभी तक काम नहीं हो पा रहा था, ब्लॉकचेन तकनीक ने इन्हें काफी हद तक आसान बना दिया है और वर्ष 2018 में हमें कई नए प्रोजेक्ट देखने को मिलेंगे।'